open-index/open-wikipedia-markdown huggingface dataset:
Bjørn Ianke

:*Artikkelen er om musikeren. Se også møbeldesigneren [[Bjørn Ianke (1919-1991)]]


*'Bjørn Ianke*' (født [[24. februar]] [[1948]] på [[Hamar]], død [[15. mars]] [[2002]] i [[Frankfurt am Main]]) var en norsk musiker ([[kontrabass]]). Han var samboer med [[Cecilie Løveid]].

Oppveksten var i [[Fredrikstad]] og [[Bodø]], der han startet *Bjørn Iankes trio*. Etter studier med [[Henrik Lindemann]] i [[Oslo]] og Ludwig Streicher i [[Wien]] var han fast vikar i [[Oslo Filharmoniske Orkester]] en  tid før han gikk over til *Württembergisches Staatsorchester* i [[Stuttgart]].  Ianke var også ved [[Bergen Filharmoniske Orkester]] fra 1986, ved [[Den Norske Opera]] fra 1987, før han i 1998 gikk til [[Det Kongelige Teater]] i [[København]].

Som solist var han ved [[Festspillene i Bergen]] 1989,  Nordisk Musikkfest i [[Göteborg]] 1991, i egne oppsetninger i [[Stockholm]] og [[Berlin]], med Norske Blåsere ved *Rheinisches Musikfest* i [[Essen]] i 1993, og året etter ved BASS 94 i [[Avignon]]. Til sin egen 70-årsdag skrev [[Arne Nordheim]] *Three stanzas for doublebass alone*, med Ianke som påtenkt utøver i 2001. Verket ble oppført i [[Den Sorte Diamant]] på Nordheims fødselsdag.

== Utgivelser ==
* *The Contemporary Solo Doublebass I* ([[Simax]], 1989).
* *The Contemporary Solo Doublebass II* (Simax, 1997). Verker av blant andre [[Antonio Bibalo]] og [[Åsmund Fedje]].
* *The Contemporary Solo Doublebass III'' (Simax, 2002). Komposisjoner av Arne Nordheim, Åse Hedstrøm, Henrik Hellstenius og Iannis Xenakis i opptak fra Sofienberg kirke. Utgitt posthumt.

## Referanser
Asahikawa (Hokkaido)

**Asahikawa** (旭川市; *Asahikawa-shi*) er en by i Kamikawa-subprefektur, Hokkaidō, Japan. Byen er hovedstaden i subprefekturet, og den nest største byen på Hokkaidō, der Sapporo er størst. Asahikawa har vært en «kjerneby» siden 1. april 2000. Byen er kjent for Asahiyama dyrepark og matretten Asahikawa ramen.

Asahikawa ligger ved elva Ishikari.

## Referanser


## Eksterne lenker
*
Hurtigløp på skøyter under Vinter-OL 2002 – 10000 meter herrer

**10 000 meter herrer** var en øvelse i hurtigløp på skøyter under Vinter-OL 2002 og ble avholdt i Salt Lake City, USA den 22. februar 2002.

Dobbeltgullmedaljevinner Gianni Romme vant sølvmedalje på 10 000 m, mens Jochem Uytdehaage vinner med ny verdensrekord, og blir den første som bryter 13-minutters grensen.

16 deltagere fra 10 nasjoner deltok i øvelsen.

## Medaljevinnere

## Rekorder
Før konkurransen var gjeldende verdensrekord og olympisk rekord:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
* Speed Skating at the 2002 Salt Lake City Winter Games: Men's 10,000 metres  Resultater på Sports-reference.com/olympics
*  [result: Olympic Winter Games 2002 · Men · 10.000 Meter](https://web.archive.org/web/20140203060323/http://www.speedskatingnews.info/en/results/?eventresultID=865 Distance) - Resultater på SpeedSkatingNews.info
*   Results of the 2002 Olympic Winter Games 10.000 meters Men.
*  Results Olympic Games 2001/2002 Men - 10000m : 22 Feb 2002 - Salt Lake City, UT på www.ISU.html.infostradasports.com
*  Speed Skating - 2002 Olympic Games - Results Men's 10000 m - 22nd February på The-Sports.org
Bjørn Ianke (1919–1991)

:*Se også musikeren [[Bjørn Ianke]] (1948–2002)*

**Bjørn Enge Ianke** (født 1. april 1919 i Etne og oppvokst i Fredrikstad, død 4. oktober 1991) var en norsk interiørarkitekt, møbeldesigner og restaureringarkitekt i eldre bygninger.

Etter examen artium i Fredrikstad 1939 dro han til Stockholm hvor han gikk i lære som møbelsnekker hos  1939-43. Han arbeidet i to år hos Malmsten og to år i Oslo før han i 1947 etablerte eget firma i Fredrikstad. 

Hans virksomhet omfattet møbler og innredning til private hjem, mest i Østfold, og til offentlige bygg: kongeskipet, andre skip, Lysebu (1947), ambassader, hoteller og kontorer. 

Som møbelsnekker arbeidet han særlig med håndverksmøbler med høy kvalitet, beregnet på spesialiserte innredningsoppdrag i representasjonsmiljøer. Hans «spesialitet var møblering av antikvariske bygninger uten å gå til stiletterligninger», og «han komponerte fritt over tradisjonelle stilelementer». Han laget gjerne lette, overstoppede møbler i edle treslag som mahogni, men også i bjørk. Han laget mindre serier for håndverksproduksjon, uten forbindelse med møbelindustrien. Det meste av det han laget ble produsert hos Hans Sundt Monrad & Co.

I tillegg til Stiftsgården (1953/55, sammen med Wilhelm Swensen og Annelise Knudtzon) og Erkebispegården (1967–72) deltok han i restaureringen av Østre Fredrikstad kirke (1966), Den gamle krigsskolen (1971–75), Onsøy kirke (1975–76)

## Utmerkelser
Ianke mottok Jacobprisen 1960 fra Foreningen Brukskunst. Han har også mottatt sølvmedalje på en håndverksmesse i Stockholm 1943 og en førstepris fra Foreningen Brukskunst i en konkurranse om utforming av hotellmøbler.

I 1979 arrangerte Kunstindustrimuseet i Oslo en retrospektiv utstilling av hans virksomhet.

## Referanser
Shahmaran

**Shahmaran**  eller "Şahmaran" er en mytologisk figur i Anatolia, Iran og Irak. Ordet kommer fra "Shah" og "Maran". Shah betyr konge eller dronning, og maran betyr orm på kurdisk. Figuren sies å være en vis og velvillig kvinne, samt ormenes dronning. Shahmaran er et så viktig figur i kurdisk mytologi.
Ivar Vigdenes

**Ivar Vigdenes** (født 5. juli 1984) er en norsk politiker (Sp). Han var ordfører i Stjørdal kommune fra 2013 til 2022.

Vigdenes startet sin politiske løpebane i Senterungdommen, der han har vært medlem av sentralstyret. I 2003 ble han også valgt inn i Stjørdal kommunestyre for første gang.

Han hadde forskjellige stillinger i partiet, deretter var han politisk rådgiver for statsråd Ola Borten Moe i Olje- og energidepartementet under Stoltenberg-regjeringen fra 2010 til 2013. Han ble deretter ansatt som informasjonssjef i Norsk olje og gass, men tiltrådte ikke da han ble valgt til ordfører i Stjørdal.

Som ordfører styrte han først i et politisk samarbeid mellom Senterpartiet, Høyre, Fremskrittspartiet, Kristelig Folkeparti og Venstre. Venstre gikk senere ut av samarbeidet, mens MDG gikk inn.

Han er oppvokst på slektsgården Vigdenes i Forbygda i Stjørdal. Faren, Oddvar Vigdenes, er Senterparti-politiker og tidligere nestleder i Norsk Bonde- og Småbrukarlag og banksjef i Hegra sparebank.

Ivar Vigdenes giftet seg i 2015 med Nina Moi fra Nærbø, som også har vært Senterparti-politiker.

Han har studert organisasjon, ledelse og administrasjon ved Høgskolen i Hedmark og politisk økonomi ved NTNU. Han har også befalskurs og plikttjeneste fra Heimevernets Utdanningssenter Værnes (HVUV).

## Referanser


## Eksterne lenker
* 
*
Randhav

**Randhav** er et havområde som ligger nær fastlandet og er skilt fra det åpne havet av øyer eller halvøyer. Randhav kan ha sine egne bihav som enten er innhav eller andre randhav. Randhav brukes også om bukter uten klar grense mot havet.

## Eksempler på randhav
* Andamansjøen mellom Malayahalvøya, Andamanøyene og Nikobarene
* Østkinahavet mellom Kina, Vietnam, Malaysia og Filippinene
* Japanhavet mellom Japan, Korea og Russland
* Nordsjøen mellom Skandinavia, Storbritannia og Tyskland
* Vadehavet mellom De frisiske øyer og Europas fastland
Milforum

**Milforum** er et norsk nettsamfunn som ble etablert i 2004, med fokus på nyheter og debatt rundt militære og sikkerhetsrelaterte diskusjonstemaer. Forumet har over  registrerte brukere og over  innlegg.

Forumet er ikke drevet eller støttet av Forsvaret i Norge på noe vis.

## Temaer
Diskusjonstemaene dreier seg hovedsakelig om Forsvaret og tjenestemuligheter i hele spekteret, fra ønske om å bli Spesialjeger til ønske om å gjennomføre vanlig verneplikt. Aktuelle geopolitiske konflikter rundt omkring i verden, analyser av land og regioner, analyse av militært utstyr og kapasiteter, diskusjoner om langtidsplaner i Forsvaret generelt, Politiets avdelinger, Sivilforsvaret, samt sikkerhetspolitikk.

## Oppbygging
Forumet er strukturert som en militærstab, med ulike avdelinger, som igjen har sine underforum der man kan finne relevante fagtråder.

* Fagforum S-1: Personell & administrasjon
* Fagforum S-2: Etterretning & sikkerhet
* Fagforum S-3: Operasjoner & avdelinger
* Fagforum S-4: Logistikk & materiell
* Fagforum S-5: Planer & policy
* Fagforum S-6: Samband & IKT

## Kontrovers rundt sosiale medier
I 2007 opplevde flere brukere å bli konfrontert med at deres deltakelse på forumet av offiserer i Oslo og Akershus Heimevernsdistrikt 02, med beskjed om de risikerte å bli fratatt sikkerhetsklareringen. Forsvarsstaben opplyste at ingen soldater skal få represalier i noen form, hvis de ikke bryter taushetsplikten. Etterretningstjenesten og Nasjonal Sikkerhetsmyndighet uttalte at de ikke har bemerkninger til deltagelsen.

## Referanser


## Eksterne lenker
*
Berlaymontbygningen

**Berlaymontbygningen** i Brussel i Belgia er Europakommisjonens hovedkvarter. Bygningen ligger for enden av Rue de la Loi i det såkalte «europeiske kvarter», hvor mange andre EU-institusjoner også holder til. Den firefløyede bygningen er tegnet av arkitekten Lucien De Vestel. Fordelt på 14 etasjer har bygningen 241.515 m². Berlaymontbygningen ble innviet 1. mai 1967.

Navnet Berlaymont stammer fra et kloster tilhørende Augustinerordenen som lå på stedet. Klostret het *Damen von Berlaymont*. Byggingen av Berlaymontbygningen ble påbegynt i 1963 og det ferdige bygget ble innviet i 1969. Bygningen måtte imidlertid fraflyttes i 1991 på grunn av en omfattende renovering, hvor asbesten i fasaden ble fjernet. Arbeidet var planlagt til å være ferdig i 1997, men først i 2004 kunne bygningen igjen tas i bruk. I mellomtiden brukte kommisjonen Breydelbygningen. Renoveringen endte med å koste omkring 10 milliarder kroner.

## Referanser


## Eksterne lenker
*
Birger Eriksson

**Birger Eriksson** (født 8. april 1860 i Skara, Sverige, død 12. september 1925 i Porsgrunn) var gartner, og lærer ved havebruksskoler og landbrukskoler i Norge.

Da Birger Erikssons far flyttet til Norge og ble privatgartner for skipsreder Boe i Arendal fra 1877-1886, gikk Birger i lære som gartner hos sin far de første årene her. Siden var han privatgartner hos enkefru Herlofson i et par år, og deretter arbeidet han hos handelsgartner J. Hiller i Arendal. Så ble han tatt opp som elev ved Nedenæs Amts Havebrugsskole, hvor han tok eksamen 6. – 7. oktober 1884, med hovedkarakter 1,5.

Etter skolen var han privatgartner tre forskjellige steder i Oslo og kom tilbake til Boe i Arendal i 1887.

Våren 1889 overtok han lærerposten etter Anders Fredrik Almgren ved Lillenes, en stilling han hadde til høsten 1892. Våren 1893 fikk han jobb som gartner og havebrukslærer ved Telemark Landbruksskole, der han var til 1919.

I Aust-Agder Museets årbok for 1956 står det beskrevet om Birger Eriksson: *«Eriksson var en personlighet en husker, rettlinjet, kunnskapsrik, og med interesser også utenfor fagområdet. En god forteller med et eget, lunt glimt i øyet. Undervisningen hans var både frisk og original enten den ble gitt fra kateteret eller ute i hagen»*.

Birger Eriksson var gift to ganger. I 1889 giftet han seg med Andrea Tomine Jensen, og fikk 6 barn med henne. I 1903 giftet han seg med Susanne Fæhn og fikk 2 barn med henne.

Birger Eriksson døde i Porsgrunn 12. september 1925.

## Kilder
* Aust-Agder museets årbok 1956, sidene 72-73.
Fatima (kvinnenavn)

**Fatima** (arabisk فاطمة) er et opprinnelig arabisk kvinnenavn som betyr «barnepike». Bruken av navnet i katolsk tradisjon er også knyttet til byen Fátima i Portugal, der tre barn i 1917 skal ha sett en åpenbaring av jomfru Maria. Byens navn har opphav i det arabiske kvinnenavnet.

## Utbredelse
*Fatima* er blant de ti mest utbredte arabiske kvinnenavnene ifølge *Dictionary of Arab Names*.

|}

## Kjente personer med navnet
Personene i listen er ordnet kronologisk etter fødselsår.
* Fatima Zahra (ca. 606–ca. 632), datter av Muhammed
* Fatima Ekman (f. 1944), dansk-svensk skuespiller og kunstner
* Fatima Myrseth (f. 1967), norsk gründer
* Fatima Siad (f. 1986), somalisk-etiopisk fotomodell
* Fatima Elkadi, norsk journalist
* Fatima Shaik, amerikansk barnebokforfatter

## Referanser


## Eksterne lenker
*
Kjetil Hildeskor

**Kjetil Hildeskor** (født 12. oktober 1960 i Sogndal) er en norsk idrettsleder. Han har vært generalsekretær i Norges Friidrettsforbund siden 2003. 

Hildeskor har selv vært aktiv mellomdistanseløper med de personlige rekordene 1.53,91 på 800 meter og 3.52,81 på 1500 meter.

Han er utdannet fra Norges idrettshøgskole og har tidligere jobbet blant annet som daglig leder for IL i BUL og fagsjef i Oslo Handelsstands Forening.

## Eksterne lenker
* friidrett.no Sentraladministrasjonen i NFIF
5. serierunde i Tippeligaen 2010

**5. serierunde i Tippeligaen 2010** startet lørdag 10. april klokken 17 med Lillestrøm mot Stabæk. Runden fortsatte med seks kamper søndag 11. april, fem kamper klokken 18 og hovedkampen mellom Odd Grenland og Rosenborg på Skagerak Arena klokken 20. Runden ble avsluttet mandag 12. april med Vålerenga mot Molde klokken 19.00.


## Fakta
Tresko

**Tresko** er sko laget av tre. 

## Historikk
I antikken fantes det tresko i form av sandaler med tresåler og lærremmer, dengang blant annet kalt *gallicae* («gallersko»), et ord som kan ha gitt opphav til *[[kalosjer]]*. Også i middelalderen var tresandaler eller undersko ikke uvanlig. De ble kalt patiner og skulle beskytte for eksempel snabelsko av lær mot vann og søle. Seinere ble uthulte tresko vanlig arbeidsfottøy for bønder. Som dette brukes de fremdeles flere steder i Europa. Tresko var også vanlig blant arbeidere og fattigfolk på 1800- og 1900-tallet. Under den industrielle revolusjon i Storbritannia ble tresko for eksempel tatt i bruk av fabrikk- og gruvearbeidere. På fransk heter tresko «sabot», som er grunnlaget for ordet sabotasje; begrepet skal ha oppstått i den franske fagbevegelsen på 1870-tallet da arbeiderne som pressmiddel mot arbeidsgiverne ofte stanset fabrikkene ved å kaste treskoene i maskinene. På 1800-tallet brukte man i Nederland «klompen» som finsko, malte og dekorerte. 


 Schaeffer-Holzschuhmacher-1905.jpg|Tysk treskomakerfamilie i arbeid 1905. 
 Bundesarchiv Bild 194-0097-02, Holtwick, Mädchen auf dem Schulweg.jpg|Tyske jenter i tresko på vei til skolen 1948


### Tresko som mote
På 1960-tallet dukket tresko opp i motebildet. Det var sko med tresåler og overlær av lær. Siden ble de borte i motebildet, men i 2010 var de tilbake igjen, og flere moteskapere viste da tresko i sine kolleksjoner. Også i 2021 skrev norske trendjournalister at treskoene var tilbake i motebildet.

## Tresko som symbol

En stilisert tresko finnes i våpenskjold gjengitt i segl fra håndverkere i både Danmark og Norge, samt i kommunevåpen fra bl.a. Frankrike og Tyskland.

## Referanser


## Eksterne lenker
* 
*
Herbert McCabe

**Herbert McCabe** (født 2. august 1928 i Middlesbrough i England, død 2001) var en engelsk filosof og katolsk prest tilknyttet dominikanerordenen. Han trådte inn i ordenen i 1949 og ble en ledende ekspert på Thomas Aquinas' teologi. Han var også redaktør av tidsskriftet *[[New Blackfriars]]*.

Han ble mest kjent for sine radikale politiske standpunkter og for sin kritikk av sin egen kirke. Han ble ansett som en ledende eksponent for den sosiale radikalisme som bredte om seg i en del katolske kretser i 1960-årene og fremover etter det annet Vatikankonsil. Han kombinerte sin forståelse av Thomas Aquinas og av Wittgenstein med et sosialistisk politisk standpunkt influert av marxismen.

## Bøker
* *The New Creation*, om sakramentene, 1964
* *Law, Love and Language*, om etikk, 1968
* *The Teaching of the Catholic Church*, en kort katekisme, 1986
* *God Matters*, en samling av artikler, 1987.

## Referanser


## Eksterne lenker
* Obituary, *The Telegraph*
* Obituary , *The Independent*
Giovan Battista Ramusio

**Giovan Battista Ramusio** eller **Giambattista** eller **Giovanni Battista Ramusio** (1485–1557) var en venetiansk humanist, forfatter, diplomat, historiker, geograf og embedsmann. Etter en karriere i Venezias diplomatiske tjeneste ble han til slutt av staten Venezias styrende i *Timannsrådet*.

Ramusio studerte i Padova under Pietro Pomponazzi og Aldo Manuzzio. Her studerte han fremfor alt det latinske og det greske språk og antagelig også noen orientalske språk, men hengav seg deretter ført og fremst til kosmografien og geografien.

I ettertid minnes han særlig for sitt omfattende verk *Delle navigationi e viaggi* som utkom i 1550-årene og inneholder gjenfortellinger om geografiske ekspedisjoner til forskjellige deler av verden, blant andre Magellans reise og beretningen om Pietro Querinis forlis på Røst i Lofoten.  Et bind som utkomt posthumt i 1559 omhandlet Asia, og det gjenforteller detaljert Marco Polos reiseopplevelser. Verket ble gjenutgitt en rekke ganger, og var en viktig grunn til at Marco Polos egen beretning, kjent som *[[Il Milione]]*, ble trukket frem fra glemselen og ble kjent over hele Europa.

## Referanser
Vladyslav Druzjtsjenko

**Vladyslav Heorhijovytsj Druzjtsjenko** (ukrainsk: Владислав Георгійович Дружченко; født 16. januar 1973 i Dnipropetrovsk) er en ukrainsk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i første runde mot Andrew Dabeka fra Canada. Han har i tillegg 15 nasjonale titler. Druzjtsjenko var tatt ut til å representere Ukraina under Sommer-OL 2008, der han røk ut i første runde mot Ville Lång fra Finland. 

## Referanser


## Eksterne lenker
*
Sony Dwi Kuncoro

**Sony Dwi Kuncoro** (født 7. juli 1984) er en indonesisk badmintonspiller. Han har ingen større internasjonale mesterskapstitler, men tok sølv i VM i 2007 der han tapte i finalen mot verdensener Lin Dan fra Kina. Han har i også bronsemedalje fra Sommer-OL 2004 i Athen. Kuncoro var tatt ut til å representere Indonesia under Sommer-OL 2008, der han røk ut i kvartfinalen mot Lee Chong Wei fra Malaysia.

## Referanser


## Eksterne lenker
* 
*
Skyggejegerne

***Skyggejegerne*** (engelsk *The Mortal Instruments*) er en bokserie for ungdom i sjangeren urban fantasy, skrevet av Cassandra Clare. Den handler om et framtidig eller parallelt New York der det fins vampyrer og andre demoner. Det fins også andre parallelle verdener.

Femten år gamle Clary Frays enkle liv blir komplisert da hun blir dratt inn i en helt ny verden, der hun blir kjent med skyggejegerne, som dreper demoner, og får vite viktige og sjokkerende ting om sin egen bakgrunn og fortid. Hun oppdager også at det finnes varulver, vampyrer, alver, demoner, engler og andre sagnomsuste vesener. Clary får dessuten sin første erfaring med kjærlighetslivet når hun får følelser for både den kjekke, selvgode og arrogante, men modige skyggejegeren Jace Wayland og den lille nerdete, men sympatiske barndomsvenn Simon Lewis, som har vært hemmelig forelsket i Clary nesten helt siden de møttes for ti år siden.

## Bøker i serien
* *City of Bones* (2007) (norsk tittel: Demonenes by).
* *City of Ashes* (2008) (norsk tittel: Den tause byen).
* *City of Glass* (2009) (norsk tittel: Glassbyen).
* *City of Fallen Angels* (2011) (norsk tittel: De falne englers by).
* *City of Lost Souls* (2012) (norsk tittel: De fortapte sjelers by).
* *City of Heavenly Fire* (2014) (norsk tittel: Den himmelske ilds by).
## Filmatiseringer
Den 16. mars 2012 ble den norske regissøren Harald Zwart annonsert som ny regissør for filmen *[[The Mortal Instruments: City of Bones]]* (som baserer seg på den første boken, ''City of Bones''). Produksjonsselskapet Screen Gems stod bak filmen. Filmingen startet – ifølge forfatteren Cassandra Clares tumblr-konto – i august 2012. Don Carmody og Robert Kulzer var produsenter for filmen. I. Marlene King og Jessica Postigo skrev manuset, mens Lily Collins spilte hovedrollen som Clary Fray.

Rollelisten omfatter Lily Collins, Jamie Campbell Bower, Robert Sheehan, Lena Headey, Jonathan Rhys Meyers og Jared Harris. Filmen hadde premiere 23. august 2013, og det var på forhånd knyttet forventninger til at filmen kunne gjøre det bra økonomisk, siden bøkene var svært populære. Filmen fikk imidlertid dårlige kritikker, floppet på kino og spilte bare så vidt inn igjen budsjettet.

Allerede i mai 2013, tre måneder før premieren, hadde det blit bestemt at det skulle lages en oppfølger, *[[The Mortal Instruments: City of Ashes]]*, basert på *Den tause byen*, som er den andre boken i *The Mortal Instruments*-serien. Zwart skulle regissere også denne oppfølgeren, og både Lily Collins og Jamie Campbell Bower sa seg villige til å delta i den nye filmen. Da den første filmen viste seg å bli en fiasko, ble planene om en ny film skrinlagt.

I 2014 ble det offentliggjort at det tyske produksjonsselskapet i stedet ville benytte filmrettighetene til å lage en TV-serie basert på Clares bøker. Serien *[[Shadowhunters]]* hadde premiere i USA i januar 2016; Harald Zwart var da ute av bildet.

## Referanser


## Eksterne lenker
*
Norsk Vinfagskole

**Norsk Vinfagskole** er en vin- og brennevinsfaglig utdanning i Oslo, og tilbyr inntil ett års vinstudier på heltid. Skolens fagutdanning er tilrettelagt for yrker innen import, salg, servering og produksjon av alkoholholdig drikke. Skolens fagutdanning er godkjent av NOKUT og Statens lånekasse for utdanning.

Skolen byttet i 2015 navn til Beverage Academy Norge.

## Eksterne lenker
* Beverage Academy Norge
Kuppet i Kambodsja i 1997

**Sammenstøtene i Kambodsja ([[1997]])**, også referert til som «kuppet i Kambodsja» (særlig av kritikere av Hun Sen), fant sted i Kambodsja i juli og august 1997. Som et resultat ble Norodom Ranariddh styrtet fra statsministerposten, og dusinvis av mennesker ble drept i kampene. Hun Sen mottok militær støtte fra Vietnam.

## Konflikten

I henhold til Pariskonferansen fra 1991 skulle det avholdes frie valg i Kambodsja i 1993. Valget endte med at Prins Norodom Ranariddhs rojalistiske parti, FUNCINPEC, fikk 45,5 prosent av stemmene, etterfulgt av Hun Sens Det kambodsjanske folkepartiet (det tidligere kommunistpartiet) og Son Sanns liberaldemokratiske buddhist-parti. Til tross for seieren måtte Ranariddhs FUNCINPEC forhandle frem et regjeringssamarbeid med Hun Sen. De ble enige om at Ranariddh og Hun Sen skulle dele statsministerposten.

I 1997 førte en tvist mellom Hun Sen og Norodom Ranariddh til at regjeringen brøt sammen og de to fraksjonene begynte å kjempe mot hverandre. Det hele utviklet seg til en militær konflikt, hvor flere mennesker ble drept i kampene. Selve hendelsen ble av mange medier ansett som et statskupp fra Hun Sens side, dette til tross for at ingen seriøs og nøytral undersøkelse av hendelsene noensinne ble gjennomført.

Etter at rojalistenes motstand var blitt slått ned i Phnom Penh, fortsatte kampene i de nordlige provinsene. FUNCINPEC hadde slått seg sammen med geriljaen Røde Khmer, og kjempet mot Hun Sens styrker inntil nederlaget var et faktum i august 1997.

Som et følge av konflikten måtte Prins Ranariddh flykte i eksil. Flere andre FUNCINPEC-ledere måtte også forlate landet, skjønt flere ble skutt før de kom så langt. Mange av dem som klarte å rømme kunne trygt returnere før valget av nasjonalforsamlingen i 1998.

## Referanser
Kinas riksvei 307

**Kinas riksvei 307** (*G307*) løper vestover fra Qikou i Hebei mot provinsene Shanxi og Shaanxi, og ender opp i Yinchuan i den autonome region Ningxia Hui. Den er 1.351 kilometer lang. 

## Rute og distanse
Introducing (album)

***Introducing*** er et musikkalbum av den nederlandske sangeren Laura Fygi, utgitt i 1991. Dette er hennes debutalbum som soloartist.

## Eksterne lenker
The Latin Touch (album)

***The Latin Touch*** er et musikkalbum av den nederlandske sangerinnen Laura Fygi, utgitt i 2000. På denne utgivelsen synger hun på spansk med unntak av de tre siste sporene som er bonusspor innspilt på engelsk.

## Eksterne lenker
*
Luquan (Shijiazhuang)

**Luquan** (kinesisk: 鹿泉; pinyin: *Lùquán*) er et byfylke i byprefekturet Shijiazhuang i provinsen Hebei i Folkerepublikken Kina.

Det har et areal på 603,1 km² og teller 340.700 innbyggere (2002). 

## Administrative enheter
**Storkommuner**:
*Huailu (获鹿镇), Tongye (铜冶镇), Sijiazhuang (寺家庄镇), Shangzhuang (上庄镇), Licun (李村镇), Yi'an (宜安镇), Huangbizhuang (黄壁庄镇), Dahe (大河镇), Shanyincun (山尹村乡)

**Kommuner**:
*Shijing (石井乡), Bailuquan (白鹿泉乡), Shangzhai (上寨乡)

## Samferdsel
Kinas riksvei 307 ender i Yinchuan. Den begynner i Qikou i Hebei og fører gjennom provinsene Shanxi og Shaanxi til Yinchuan.

## Referanser


## Eksterne lenker
* Lokalregjeringens hjemmesider
Lingwu

**Lingwu** (kinesisk: 灵武; pinyin: *Língwǔ*) er et byfylke i byprefekturet Yinchuan i den autonome region Ningxia Hui i Folkerepublikken Kina.

Befolkningen var på  innbyggere i 1999.

## Historie
Lingwu het tidligere **Lingzhou** (forenklet kinesisk: 灵州; tradisjonell kinesisk: 霛州). Keiser Suzong av Tang (711–762) flyktet til Lingzhou under Anshiopprøret, der han formelt tok tronen i besittelse. Senere ble Lingzhou del av Xixiariket (tangutenes rike, 1032-1227). Byen ble beleiret av Djengis Khan i november 1226.

## Kulturminner
Funnstedet Shuidonggou (*Shuidonggou yizhi*) for *Shuidonggou-kulturen* fra sent  paleoliticum og Lingwu-keramikkovnen (*Lingwu yao zhi*) fra det tangutiske Xixia-dynastiet er oppført på Folkerepublikken Kinas liste over kulturminner.

## Samferdsel
Kinas riksvei 307 ender i Yinchuan. Den begynner i Qikou i Hebei og fører gjennom provinsene Shanxi og Shaanxi til Yinchuan i Ningxia Hui.

## Referanser
Jan Inge Rasmussen

**Jan Inge Smestad Rasmussen** (født 31. juli 1949 i Kristiansand) er en norsk sanger og musiker.

Hovedinstrumenten er gitar og mandolin. Han har vært aktiv innenfor flere musikkgenre siden midten av 1960-tallet, først som medlem av et lokalt band. Første musikkalbuminnspilling fant sted i 1967.

På begynnelsen av 1970-tallet begynte han å interessere seg for folkemusikk, og særlig amerikansk, irsk og engelsk. Han kom i kontakt med den kjente irske folkemusikeren Mick Moloney, og innledet et samarbeid med ham som varte i tre år, hvorav de i et års tid bodde i London. Duoen Moloney og Rasmussen dro på turnéer til Norge, Sverige, England og Amerika. 

Sammen med Mick Moloney tok Rasmussen del i Vise- & lyrikkfestivalen i Haugesund i 1972. I 1974 opptrådte han på Ragnarocks visekonsert i Holmenkollen, i samspill med flere medlemmer av Folque.

En demotape spilt inn i London resulterte i platekontrakt i Norge i 1975. Samme året kom hans første solo-LP. På innspillingen fikk han med seg musikere fra Prudence, Folque, Junipher Greene og New Beatnicks. LP-en mottok positiv kritikk i den norske presse.

Da visebølgen avtok la han de akustiske strengeinstrumentene på hylla, tok opp sin elektriske Fender og satset på rock og blues. Han spilte i flere rockegrupper.

I 1993 gjennomførte Jan Inge Rasmussen et nytt soloprosjekt og fikk utgitt CD-en *Time* med egenkomponerte melodier til kjente og ukjente forfatteres tekster.

Med CD-en *Druer av kjærlighet* fra 1997 sang Rasmussen lyriske tekster av Jens Bjørneboe. Melodiene var blitt komponert over en lengre periode. I 2001 ga han ut CD-en *Rock'n Roll And Others Oddities*.

Jan Inge Rasmussen har også tatt opp igjen sin tidligere kjærlighet til folkemusikk og spiller og synger i kristiansandsgruppen St. Patrick’s, som har viet seg til akustisk irsk, skotsk og engelsk folkemusikk.

En meget fin oppsummering av Rasmussens musikalske karriere finnes på den dobbelte samle-CD-en "1760".

## Diskografi
;Singler
* 1967 m/The Shambles: Blooddrippin’/Just a Flirt (Nor-Artist)
* 1975 Jan Inge Rasmussen: Spansk Vuggevise (Musica/RCA) 

;LP-er
* 1968 Div. artister: *Nor-Artist* (Nor-Artist) 
* 1972 sm.m. Mick Moloney: *We Have Met Together* (Transatlantic)
* 1975 Jan Inge Rasmussen: *Rasmusikk* (Musica/RCA)
* 1975 Div. artister: *Stevnemøte* (RCA)

;Kassetter
* 1985 Div. artister: *Country Talent 85* (Country Talent)
* 1995 sm.m. St. Patrick’s: *Things Go Better With Stout* (Grønn Lyd) 

;CD-er
* 1991 Div. irske artister: *Irish Folk Festival* (Transatlantic)
* 1993 Jan Inge Rasmussen: *Time* (Felix Records)
* 1997 Jan Inge Rasmussen: *Druer av kjærlighet* (Felix Records)
* 1998 Div. artister: *Pilsmaskinen* (Pilsmaskinen)
* 2000 Div. artister: *Tigerberget* (Tigerberget)
* 2001 Jan Inge Rasmussen: *Rock’n Roll and Other Oddities* (Felix Records)
* 2001 sm.m. St. Patrick’s: *We’d Rather Be In Dublin* (Grønn Lyd)
* 2002 Jan Inge Rasmussen: *Rasmusikk/London Tapes* (Musica/Felix Records)
* 2009 Div. artister: *Fight Apathy* (Christianssand Protestfestival)
* 2010 Jan Inge Rasmussen: *1760* (Felix Records)

## Eksterne lenker
*
FUNSK

**FUNSK** (forkortet for (fransk) «Front Uni National pour le Salut du Kampuchea») er et politisk parti i Kambodsja som har sittet med regjeringsmakten siden Kuppet i Kambodsja i 1997.

Partiet ble opprettet i 1978 for å hjelpe Vietnam under krigen mot Pol Pot, og etter at krigen var over, installerte Vietnam et regime styrt av FUNSK. Da Vietnam trakk seg ut av Kambodsja i 1988, fortsatte den politiske ubalansen. I 1992 tok FN landet i forvalting i en treårig periode. Frie valg ble så holdt, men partiene mislykkes i å danne en koalisjonsregjering. I 1997 gjenerobret FUNSK makten ved et kupp, støttet av Vietnam.

## Referanser
Grønnlig metallblomsterflue

**Grønnlig metallblomsterflue** (*Lejogaster metallina*) er en liten flue som tilhører familien blomsterfluene.  Den er den vanligste arten i slekten *[[Lejogaster]]* i Norge. Den finnes langs hele kysten av Norge bortsett fra Nord- og Øst-Finnmark, men ikke i innlandet bortsett fra på Østlandet.

## Utseende
En liten (6-8 mm), tettbygd, metallglinsende svart blomsterflue. Hele kroppen har en markert metallglans som gjerne er blålig på thorax, grønnlig på bakkroppen. Antennene er middels lange og svarte. Fasettøynene er nakne, bredt skilte i pannen hos begge kjønn. Ansiktet er konkavt, metallglinsende svart med litt lys bestøving øverst og på sidene. Kroppen er kledt med korte, lyse hår. Bakkroppen er avlangt oval. Beina er nokså slanke, helt svarte. Vingene er glassklare med gulbrune årer og gult vingemerke.

## Levevis
Arten lever på fuktige steder ved bredden av ferskvann, også på strandenger og sumper ved havet. Larven utvikler seg mellom røttene til ulike sumpplanter like under vannoverflaten. De voksne fluene flyr i mai-august, lavt mellom vegetasjonen, de påtreffes sjelden borte fra larvenes oppvekstområder. De besøker mange ulike blomster.
 
## Utbredelse
Den er utbredt i så godt som hele Europa, i Nord-Afrika og i Asia østover til Kasakhstan. I Norge finnes den praktisk talt langs hele kysten, dessuten i innlandet på Østlandet og i Pasvik.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Chrysogastrini 
******** slekten metallblomsterfluer, *[[Lejogaster]]* Rondani, 1857
********* grønnlig metallblomsterflue, *Lejogaster metallina* (Fabricius, 1776)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Thompson, F.C. og Rotheray, G. 1998. Family Syrphidae. I: Papp, L. og Darvas, B. (red): *Contributions to a Manual of Palaearctic Diptera.* 3: 81-139. Science Herald, Budapest.

## Eksterne lenker
* 
* Bilde av arten
Watch What Happens (album)

***Watch What Happens*** er et musikkalbum av den nederlandske sangerinnen Laura Fygi i samarbeid med den franske komponisten Michel Legrand, utgitt i 1997. Alle låtene er også skrevet av Legrand.
Markdvergblomsterflue

**Markdvergblomsterflue** (***Neoascia podagrica***) er en liten flue som tilhører familien blomsterfluene.  Den er utbredt over det meste av Norge, men mangler i fjellet i Sør-Norge og i de nordligste delene.

## Utseende

En liten (5–6&nbsp;mm), slank, blankt svart blomsterflue. Bakkroppen har to gule tverrbånd. Hodet er bredere enn resten av dyret, fasettøynene er bredt adskilte i pannen hos begge kjønn, og nakne. Antennene er svarte, det tredje leddet er noe tilspisset og nesten dobbelt så langt som bredt. Thorax er litt lengre enn bred. Bakkroppen er kølleformet, med to forholdsvis smale, gule tverrbånd som er rette og jevnbrede. Beina er gule og svarte, baklårene helt svarte og kraftig fortykkede, bakleggene er krumme, mest svarte, men gule ved roten og spissen. Vingene er litt gråaktige, de to ytterste tverr-årene har mørke skyggeflekker, vingemerket er brunt.

## Levevis
Den lever på strandenger og andre fuktige enger. Larvene kan finnes i kompost, mudder og i fuktig møkk. De voksne fluene flyr i mai-september og besøker gjerne blomster.
 
## Utbredelse
Arten er utbredt i den palearktiske sone østover til Bajkalsjøen. I Norge er den utbredt i Sør-Norge, og langs kysten til Lofoten.

## Systematisk inndeling

* **[[fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Chrysogastrini 
******** slekten dvergblomsterfluer, *[[Neoascia]]* Williston, 1887
********* markdvergblomsterflue, *Neoascia podagrica* (Fabricius, 1775)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
*
Hafrsfjordgata (Oslo)

**Hafrsfjordgata** (2-26B; 3-39B) er en gate i Oslo. Den ligger på Skarpsno og Frogner i Bydel Frogner.

Gaten går fra jernbanelinjen (Skøyen–Filipstadlinjen) i syd forbi Drammensveien, Bygdøy allé og Eckersbergs gate før den ender opp i Solheimgata i nord.

Hafrsfjordgata fikk sitt navn i 1896, og er oppkalt etter slaget i Hafrsfjord. Den skulle opprinnelig gå helt til Majorstuen og Marienlyst, men anlegget av Frognerparken satte en stopper for planene.
__NOTOC__
## Bygninger

## Referanser




## Litteratur
* Oslo byleksikon: Hafrsfjordgata
* 
* 

## Eksterne lenker
* 
*
The Lady Wants to Know (album)

***The Lady Wants to Know*** er et musikkalbum av den nederlandske sangerinnen Laura Fygi, utgitt i 1994. 

## Referanser


## Eksterne lenker
*
Turn out the Lamplight (album)

***Turn out the Lamplight*** er et musikkalbum av den nederlandske sangerinnen Laura Fygi, utgitt i 1995.

## Eksterne lenker
*
Odd Logic

**Odd Logic** er et amerikansk progressiv metal-enmannsprosjekt fra Lakebay Washington, etablert i 2003.

Odd Logic har kun ett fast medlem, Sean Thompson, men han bruker gjestemusikere på musikkalbumene.

## Diskografi
*2004: *Parallax Panorama* 
*2006: *Legends of Monta: Part I* 
*2009: *Legends of Monta: Part II*

## Medlemmer
*Sean Thompson – Vokal, div instrumenter

## Eksterne lenker
* 
*
Hafrsfjordgata

**Hafrsfjordgata** kan vise til:

*Hafrsfjordgata (Oslo)
*Hafrsfjordgata (Haugesund)
*Hafrsfjordgata (Stavanger)
Sibirmidjeblomsterflue

**Sibirmidjeblomsterflue** (***Sphegina sibirica***) er en liten flue som tilhører familien blomsterfluene. Den er utbredt over hele Sør-Norge og finnes også i Finnmark.

## Utseende
En liten (6-7 mm), slank, blank blomsterflue. Arten er meget variabel i fargen, fra ensfarget lyst okergul til nesten ensfarget svart. Hodet er bredere enn resten av dyret, fasettøynene er bredt adskilte i pannen hos begge kjønn, og nakne. Antennene er svarte, det tredje leddet rundt. Ansiktet er uthulet, som resten av kroppen varierende i farge fra lyst gult til svart. Thorax er tydelig lengre enn bred. Bakkroppen er markert kølleformet, det andre leddet langt og tynt. Det tredje leddet er omvendt kjegleformet. Bakkroppen har nokså lange, lyse hår på sidene, ellers er kroppen svært korthåret. For- og mellombeina er slanke og gule bortsett fra de to ytterste fotleddene som er mørke. Ellers varierer beina mye i fargen. Baklårene er  noe fortykkede, bakleggene en tanke krumme. Vingene er litt gråaktige, vingemerket er gulbrunt. 

## Levevis
Den lever i fuktige bar- og blandingsskoger. Larven er ukjent, men man antar at den kan leve i barkstrø. Arten har spredt seg raskt i Europa i de siste ti-årene, dette kan skyldes bruk av barkstrø i parkanlegg og lignende. De voksne fluene flyr i mai-september og besøker gjerne blomster.
 
## Utbredelse
Arten er utbredt i Nord-Europa og videre østover til Øst-Sibir og Korea. I Norge er den utbredt i Sør-Norge og finnes også i Pasvik. Det er sannsynlig at den også forekommer i mellomliggende områder.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Chrysogastrini 
******** slekten midjeblomsterfluer, *[[Sphegina]]* Meigen, 1822
********* sibirmidjeblomsterflue, *Sphegina sibirica* Stackelberg, 1953

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
* 
* Bilde av arten
Snutedamblomsterflue

**Snutedamblomsterflue** (*Anasimyia lineata*) er en middelsstor flue som tilhører familien blomsterfluene.  Den er utbredt langs kysten nord til Lofoten i Norge.

## Utseende
En middelsstor (8-10 mm), middels kraftig blomsterflue. Den kan kjennes fra lignende arter på at ansiktets nedre del er sterkt framskutt som en snute. Fasettøynene er nakne og vidt adskilt i pannen hos begge kjønn. Thorax er matt svart med to grågule lengdestriper, også grågul på sidene. Scutellum er gult. Bakkroppen er avlang og parallellsidig, matt svart med tre par trekantede sideflekker som er gule på de andre bakkroppsleddet, sølvfargede på det fjerde, gule på sidene og sølvfargede i midten på de tredje. Beina er vekselvis oransje og svarte, baklårene litt fortykket, bakleggene litt krumme. Vingene er glassklare med et lite, svart vingemerke. Åren R4+5 gjør en dyp bue bakover inn i den ytterste cellen.

## Levevis
Den finnes i sumper og andre våtmarker, gjerne ved bredden av næringsrike ferskvann. De voksne fluene flyr lavt over vannflaten. Larven lever i råtnende plantedeler like under vannoverflaten. De voksne fluene flyr i mai-september og besøker gjerne blomster.
 
## Utbredelse
Arten er utbredt det meste av den palearktiske sone bortsett fra de sørligste delene. I Norge er den utbredt mest langs kysten nord til Lofoten.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten damblomsterfluer, *[[Anasimyia]]* Schiner, 1864
********* snutedamblomsterflue, *Anasimyia lineata* (Fabricius, 1787) (synonym *[[Eurimyia lineata]]*)

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
* 
* Bilde av arten (hunn)
Zahlkasserer Schafts plass

**Zahlkasserer Schafts plass** (1, 2 og 3) er en plass på Frogner i Oslo. 

Plassen het tidligere *Solheim plass*, og fikk sitt nåværende navn i 2003. Den er oppkalt etter zahlkasserer Andreas Schaft, og ligger der Erling Skjalgssons gate og Solheimgata møtes.

Det er kun tre bygninger med gateadresse til Zahlkasserer Schafts plass, og alle tre hører til Schafteløkken.

## Referanser




## Eksterne lenker
* 
*
Johan Risingh

**Johan (Classon) Risingh** (født 1617, død april 1672 i Stockholm) var en svensk økonomisk tenker og forfatter, og tilhenger embetsmann. Han studerte ved Uppsala universitet under Johannes Loccenius, og var fra 1646 selv lærer samme sted. Han reiste i Holland, England og Frankrike, og fikk fra 1651 stilling som sekretær i det svenske Kommerskollegium under direktør Erik Oxenstierna. Tre år senere ble han guvernør i Nya Sverige i Nord-Amerika, men etter det nederlandske angrepet på kolonien året etter (1655) dro ham hjem og ble etterhvert tollsjef for handelen med Preussen og Pommern. Fra 1660 hadde han ulike embetsstillinger i Stockholm.

Det utpreget merkantilistiske verket *Itt Uthtogh om kiöphandelen eller commercierne med thess bestånd nytta och vesentelige deelar* utkom i 1669, finansiert av Magnus Gabriel De la Gardie. Skriftet anviste en økonomisk politikk for Sverige med Holland som ideal. Risingh var en både original og selvstendig økonomisk tenker og forfatter. Han understreket betydningen av befolkningsvekst og importsubstitusjon, særlig angrep han importen av frukt og andre varer som lett kunne produseres i Sverige. Derimot var han skeptisk til merkantilismens omfattende tollbarrierer, handelshindre og innenlandske monopoler. Risingh forsvarte tollfri handel, men dog forsvarte han visse eksportmonopoler fordi han mente at en uhemmet eksport av enkelte basisvarer bare ville øke markedet for svenske varer og dermed presse prisene nedover. Derimot så han den store nytten av en regulert kompanihandel med de svenske koloniene, etter hollandsk mønster.

Risingh fikk ingen varig innflytelse på svensk økonomisk tenking. Hans påvirkning strakk seg ikke lengre enn hans egen levetid. Mens han fullførte *Itt Uthtogh* fikk den tyske filosofen Samuel von Pufendorf i 1688 et professorat i rettsfilosofi ved Lunds universitet, og svensk økonomisk tenking lot seg prege av moralfilosofiske og naturrettslige betraktninger og spekulasjoner, inntil økonomifaget ble gjenreist i fornyet, merkantilistisk ånd i den såkalte «frihetstiden» 1718&ndash;1772.

Risingh forfattet også en rapport om det hollandske overfallet på *Nya Sverige*-kolonien.

## Referanser
I Didn’t Slip, I Wasn’t Pushed, I Fell

**«I Didn't slip, I Wasn't Pushed, I Fell»** er en amerikansk populærmusikksang med melodi av George Wyle og tekst av Edward Pola. Den ble publisert i 1950.

Innspillingen med Doris Day ble utgitt av Columbia Records med katalognummer 3811. Andre innspillinger ble gjort av Jo Stafford og Bing Crosby.

## Norsk versjon
Egil Hagen har skrevet en norsk tekst. Den norske tittelen er «I sol og vår».

### Innspilling
*Inger Jacobsen, Egil Monn-Iversens orkester. Utgitt på 78-platen Musica A&nbsp;8983 i 1951.

## Listeplasseringer
Doris Days versjon kom på den amerikanske Billboard Best Sellers In Stores-listen 15. juni 1950 og lå der en uke som nummer 28.

## Referanser
Kystdroneflue

**Kystdroneflue** (***Eristalis abusiva***) er en middelsstor flue som tilhører familien blomsterfluene.  Den er utbredt langs kysten i Norge.

## Utseende
En middelsstor (8-12 mm), kraftig, gul og svart blomsterflue. Den er en av de mindre dronefluene (*[[Eristalis]]* spp.). Den er svært lik på liten droneflue (*Eristalis arbustorum*), men kan skilles fra denne på at antennebørsten har svært korte hår. Kroppen er kort og bred, kledt med ganske lange, lyse, oppstående hår som ikke er påfallende tette. Fasettøynene er tett kledt med ikke spesielt lange, gule hår. Thorax er nesten kvadratisk, tydelig bestøvet, matt. Scutellum er grågult. Bakkroppen har firkantede, gule sideflekker på de tre første leddene. Beina er gule og svarte, slanke og nokså korte. Vingene er klare med et svakt brunskjær, med antydning til et brunt tverrbånd i midten.

## Levevis
Den finnes i sumper og andre våtmarker, gjerne på saltenger ved kysten. Larven lever i mudder og slam – den har et tøyelig ånderør på bakkroppen som den bruker til å ta opp luft. De voksne fluene flyr i mai-september og besøker gjerne blomster.
 
## Utbredelse
Arten er utbredt i det nordlige den palearktiske sone østover til Stillehavet. I Norge er den utbredt langs kysten over hele landet.

## Systematisk inndeling

* **[[Fluer]]** (Brachycera)  
** **[[Muscomorpha]]** 
*** **[[høyerestående fluer]]** [Cyclorrhapha)
**** **[[Aschiza]]**
***** familien **[[blomsterfluer]]** (Syrphidae)
****** underfamilien Eristalinae
******* gruppen Eristalini 
******** slekten dronefluer, *[[Eristalis]]* Latreille, 1804
********* kystdroneflue, *Eristalis abusiva* Collin, 1931

## Litteratur
* Bartsch, Hans; Binkiewicz, Elizabeth; Nasibov, Erik; Nordin, Anna; Rådén, Anders & Östman Torbjörn. 2009. *Tvåvingar: Blomflugor. Diptera: Syrphidae: Eristalinae, Microdontinae.*  Nationalnyckeln till Sveriges flora och fauna. ArtDatabanken, SLU, Uppsala. CF. 478 sider. ISBN 978-91-88506-70-2
* Nielsen, Tore R. 1999. *Check-list and distribution maps of Norwegian hoverflies with description of Platycheirus laskai nov. sp. (Diptera, Syrphidae).* NINA Fagrapport 035. Norsk institutt for naturforskning.

## Eksterne lenker
*
Live at Ronnie Scott’s (album)

***Live at Ronnie Scott's*** er et konsertalbum av den nederlandske sangerinnen Laura Fygi, utgitt i 2003.
Edward Douglass White

**Edward Douglass White** (født 3. november 1845 i Lafourche Parish i Louisiana, død 19. mai 1921 i Washington, D.C.) var en amerikansk jurist og politiker, kjent som senator fra Louisiana og som landets niende høyesterettsjustitiarius utnevnt av president William Howard Taft.

## Liv og virke
### Bakgrunn
Edward Douglass Whites familie drev en stor sukkerrørplantasje og et raffin eri i det sørlige Louisiana. Blant hans forfedre var en US-Marshal, en kongressdelegat og advokat. Hans far Edward Douglass White Sr. hadde vært guvernør i Louisiana og hansd bestefar var kongressmedlemmet James White.

### Karriere
Edward Douglass White startet sin karriere ved Georgetown University, men studiene ble avbrutt av den amerikanske borgerkrigen. Han vervet seg til hæren hos Amerikas konfødererte stater. Det er uklart hvilken konkret rolle han hadde under krigen. Det som er klart er at han ble tatt til fange i mars 1865 og at han ble frigitt omkring en måned senere. At han har tjenestegjort som soldat i sørstatsarmeen var allment kjent, men hvor og når han vervet seg er uklart. Han var uansett den eneste soldaten fra Sørstatenes armé som ble utnevnt til dommer i landets høyesterett.

Etter krigen studerte han rettsvitenskap og innledet i 1868 sin yrkeskarriere som advokat i New Orleans. I 1874 var han medlem av delstatens senat i Louisiana, og i perioden 1879 til 1880 var han medlem av delstatens høyeste domstol. Han var også medlem av Senatet for Louisiana i perioden 1891 til 1894, før han deretter forlot embetet etter at president Grover Cleveland utnevnte han til dommer i De forente staters høyesterett. 

Da daværende høyesterettsjustitiarius Melville Fuller avgikk med døden i juli 1910 ble White utnevnt til ny justitiarius av president William Howard Taft. Denne utnevnelsen var kontroversiell ettersom Taft selv var republikaner mens White var demokrat. Han ble generelt sett på som en konservativ dommer i sitt virke i høyesteretten, og dom justitiarius forstavet han presidenteden for både Woodrow Wilson (to ganger) og Warren G. Harding. Da White selv avgikk ved døden i mai 1921 ble han etterfulgt av William Howard Taft.

## Referanser


## Litteratur
* Highsaw, Robert B. (1981) *Edward Douglass White: Defender of the Conservative Faith*, Baton Rouge, LA: Louisiana State University Press, ISBN 0807124281.
* Pratt, Walter F. (1999) *The Supreme Court Under Edward Douglass White, 1910–1921.* Columbia, SC: University of South Carolina Press. ISBN 1570033099.

## Eksterne lenker
* 
* 
*  Supremecourthistory.org – Edward Douglas White, 1910-1921 (Biografien til White hos The Supreme Court Historical Society)
*